Monacon politiikka
Monacon valtiomahdit > Lainsäädäntövalta

Lainsäädäntövaltaa käyttävänä parlamenttina toimii 24-jäseninen yksikamarinen kansallisneuvosto, joka valitaan 5 vuoden välein yleisellä ja yhtäläisellä kansanvaalilla. Mikään kansallisneuvoston säätämä laki ei tule voimaan ilman ruhtinaan hyväksyntää ja allekirjoitusta.
Viimeisimmät vaalit pidettiin 3. helmikuuta 2008. Perinteisesti Monacoa johti 1960-luvulta alkaen yksi puolue, konservatiivinen ja monarkistinen "Kansallinen ja demokraattinen liitto" (L'Union nationale et démocratique, UND), eikä oppositiolla ollut juuri mitään mahdollisuuksia. Vielä vuoden 1998 vaaleissa UND sai kaikki 24 kansallisneuvoston paikkaa.
UND lähti vuoden 2003 vaaleihin uudella nimellä "Monacon liike" ("Rassemblement pour Monaco, RPM). Oppositio muodosti Stéphane Valerin johdolla suuren keskustalaisen koalition nimeltä "Monacon liitto" (Union pour Monaco), UPM). Liiton muodostivat "Ruhtinaskunnan liitto" (l'Union pour la Principauté (UP)), "Monacon tulevaisuuden kansallinen liitto" (l'Union nationale pour l'avenir de Monaco (UNAM) ja "Monacolaisen perheen edistäminen" (la Promotion de la famille monégasque (PFM)). Oppositiokoalitio sai 21 edustajapaikkaa ja historiallisen vaalivoiton, joka lopetti neljä vuosikymmentä kestäneen UND/RPM:n vallan. RPM sai vain kolme paikkaa.
Ennen vuoden 2008 vaaleja René Giordanon johtama PFM vaihtoi leiriä ja muodosti vaaliliiton Claude Boissonin johtaman "Monacolaisen synergian" (Synergie Monégasque) kanssa. Vuonna 2008 Guy Magnanin johtama RPM (ent. UND) muodosti Laurent Nouvionin johtaman "Arvot & tavoitteet"-puolueen (Valeurs & Enjeux) kanssa vaaliliiton "Monacon kansanliike ja tavoitteet" (Rassemblement et Enjeux pour Monaco, REM). Vuoden 2008 vaalit eivät muuttaneet keskustalaisen UPM:n ja konservatiivisen REM:in (ent. RPM) valtasuhteita.
Monacon kansallisneuvoston vaalien tulos 3. helmikuuta 2008
| puolueet | äänimäärä | ääniosuus | paikkamäärä | paikkamäärän muutos |  |  |  |
| --- | --- | --- | --- | --- | --- | --- | --- |
| Monacon liitto  (Union pour Monaco)   Ruhtinaskunnan liitto (Union pour la Principauté)  Monacon tulevaisuuden kansallinen liitto (Union nationale pour l'Avenir de Monaco)  Monacolaisen perheen edistäminen (Promotion de la famille monégasque) | 53 523 | 52,2 % | 21 | — |  |  |  |
| Monacon kansanliike ja tavoitteet (Rassemblement et Enjeux pour Monaco) Monacon kansanliike (Rassemblement et Enjeux pour Monaco)  Arvot ja tavoitteet (Valeurs et Enjeux) | 41 512 | 40,49 % | 3 | — |  |  |  |
| Yhteinen Monaco (Monaco Ensemble) Sitoutumattomat monacolaiset (Non Inscrits Monégasques)  Monacolaisten perheiden edistäminen (Promotion de la Famille Monégasque)  Monacolainen synergia (Synergie Monégasque) | 7 491 | 7,31 % | 0 | — |  |  |  |
| Hyväksyttyjä ääniä | 102 526 | 100,0 % | 24 | — |  |  |  |
| Rekisteröityneitä äänestäjiä/äänestysprosentti | 6 316 | 76,9 % |  |  |  |  |  |
 Monacossa 16 edustajaa valitaan listalla enemmistöperiaatteella ja loput kahdeksan edustajaa suhteellisesti. Vaalijärjestelmä suosii voittavaa puoluetta.  Listavaalista johtuen äänimäärä on huomattavasti suurempi kuin äänestäneiden.  Lähde: Résultats des élections du Conseil National de Monaco du 3 février 2008 (Arkistoitu – Internet Archive)